BMW Σειρά 02

Η **BMW Σειρά 02** ήταν μια σειρά από μεσαίων διαστάσεων αυτοκίνητα πολυτελείας με έντονα σπορ χαρακτήρα, που κατασκευάστηκαν από τη γερμανική αυτοκινητοβιομηχανία BMW, μεταξύ του 1966 και του 1977. Η σειρά αυτή, βασίστηκε σε μια κοντύτερη εκδοχή του αμαξώματος των New Class Sedans.

Η πρώτη Σειρά 02 που παρήχθη ήταν το 1600-2 (που αργότερα μετονομάστηκε σε 1602) το 1966. Τον Αύγουστο του 1975, η Σειρά 02 αντικαταστάθηκε από τη Σειρά 3 E21, που ήταν και η πρώτη γενιά της Σειράς 3, εκτός από το βασικό μοντέλο 1502 που διατηρήθηκε στην παραγωγή μέχρι το 1977.

## Βασικά στοιχεία
Το 1600-2 το οποίο ήταν η αρχική έκδοση παρουσίασης της σειράς 02 ήταν μια «εισαγωγική» BMW, μικρότερη, λιγότερο ακριβή και λιγότερο καλά εξοπλισμένη από την New Class Sedan στην οποία βασίστηκε. Ο διευθυντής σχεδίασης της BMW, Wilhelm Hofmeister, ανέθεσε το δίπορτο μοντέλο στους σχεδιαστές Georg Bertram και Manfred Rennen. Το 23 εκατοστών μικρότερο μήκος και το μικρότερο μεταξόνιο και βάρος του 2-πορτου σεντάν, το κατέστησαν πιο κατάλληλο από το αρχικό σεντάν της "New Class" για σπορ οδήγηση.

Από το 1968, ένα καμπριολέ με βάση το αμάξωμα της 02 ξεκίνησε να κατασκευάζεται από την Karosserie Baur. Ένα hatchback, που ονομάστηκε μοντέλο Touring, αναπτύχθηκε από το αμάξωμα της 02, το οποίο ήταν διαθέσιμο από το 1971.  Μόλις 25.827 μοντέλα Touring πωλήθηκαν και, κατά συνέπεια, η παραγωγή τους σταμάτησε το 1974.

Στο Σαλόνι Αυτοκινήτου του Παρισιού το 1969, η BMW παρουσίασε το GT4, ένα fastback πρωτότυπο βασισμένο στο 2002, πλην όμως αυτό το πρωτότυπο μοντέλο δεν έφτασε ποτέ στην παραγωγή.

## 1600/1602
thumb|right|BMW 1600 Cabriolet.

Το 1600-2 παρουσιάστηκε επίσημα ως απλά "1600" (αλλά καθιερώθηκε ανεπίσημα να ονομάζεται 1600-2 για να ξεχωρίζει από το 4-πορτο "New Class" 1600) στο Σαλόνι Αυτοκινήτου της Γενεύης τον Μάρτιο του 1966 και διατέθηκε στην αγορά έως το 1975, ενώ η ονομασία του τελικώς άλλαξε επίσημα σε "1602" το 1971. Ο κινητήρας 1.6 λίτρων με τον κωδικό M10 παρήγαγε 84 ίππους στις 5.700 στροφές το λεπτό. Το 1968, το αμερικανικό περιοδικό Road & Track έγραψε ότι το 1600-2 ήταν «ένα σπουδαίο αυτοκίνητο για την τιμή του».

Μια έκδοση υψηλότερης απόδοσης, η 1600 ti (από την κατηγορία αγώνων **t**ouring **i**nternational), παρουσιάστηκε το Σεπτέμβριο του 1967. Με αναλογία συμπίεσης 9,5: 1 και διπλό σύστημα καρμπυρατέρ Solex PHH από το 1800 TI, το 1600 ti απέδιδε ισχύ 110 ίππους στις 6.000 στροφές το λεπτό. Το βάρος για το 1600 ti ήταν 960 κιλά.

Η έκδοση 1600 ti δεν πωλήθηκε στις Ηνωμένες Πολιτείες, καθώς δεν πληρούσε τα πρότυπα εκπομπών καυσαερίων της χώρας αυτής.

Επίσης, τον Σεπτέμβριο του 1967 εμφανίστηκε μια περιορισμένης παραγωγής έκδοση cabriolet, η οποία παράχθηκε από τον οίκο Baur από το 1967 έως το 1971. Ένα μοντέλο hatchback 1602 Touring παρουσιάστηκε το 1971, αλλά αποσύρθηκε από την παραγωγή το 1972.

## 2002
thumb|right|BMW 2002 tii.
thumb|right|BMW 2002 Turbo.

Ο Helmut Werner Bönsch, διευθυντής σχεδιασμού προϊόντων της BMW, και ο Alex von Falkenhausen, σχεδιαστής του κινητήρα M10, είχαν κινητήρα δύο λίτρων εγκατεστημένο σε 1600-2 για την προσωπική τους χρήση. Όταν συνειδητοποίησαν ότι και οι δύο είχαν κάνει την ίδια τροποποίηση στα δικά τους αυτοκίνητα, προετοίμασαν μια κοινή πρόταση στο συμβούλιο της BMW για να κατασκευάσει μια έκδοση 2 λίτρων του 1600-2.  Την ίδια στιγμή, ο Αμερικανός εισαγωγέας Max Hoffman ζήτησε από τη BMW μια σπορ έκδοση της Σειράς 02 που θα μπορούσε να πωληθεί στις Ηνωμένες Πολιτείες.

Αντίστοιχα με τα μεγαλύτερα μοντέλα κουπέ και 4-πορτων σεντάν, ο 2.0 λίτρων κινητήρας πωλούνταν σε δύο διαφορετικές εκδόσεις: τον βασικό μονού καρμπυρατέρ στην 2002 που παράγει 101 ίππους και τον με υψηλής συμπίεσης διπλού καρμπυρατέρ στην 2002 ti που παράγει 119 ίππους.   Η έκδοση 2002 automatic με τον βασικό κινητήρα και ένα 3-τάχυτο αυτόματο κιβώτιο ZF 3HP12 κυκλοφόρησε το 1969.

Το 1971, το καμπριολέ της Baur άλλαξε από τον κινητήρα 1.6 λίτρων στον κινητήρα 2.0 λίτρων για να γίνει το 2002 cabriolet, ενώ η εκδοχή Touring hatchback της σειράς 02 έγινε διαθέσιμη με όλες τις παραλλαγές κινητήρα που κυκλοφόρησαν στη σειρά 02 συμπεριλαμβανομένου του 2-λιτρου injection ως 2002 tii (σε αντικατάσταση των 2002 ti με καρμπυρατέρ). Το 2002 tii χρησιμοποίησε τoν με μηχανική έγχυση καυσίμου (i - injection) Kugelfischer κινητήρα των 130 ίππων από το 2000 tii, με αποτέλεσμα την τελική ταχύτητα των 185 χλμ./ώρα. Η έκδοση 2002 tii Touring ήταν διαθέσιμη καθ' όλη την διάρκεια του κινητήρα tii και του αμαξώματος touring, μέχρι την λήξη της παραγωγής και των δύο το 1974.

Το 2002 Turbo παρουσιάστηκε στο Σαλόνι Αυτοκινήτου της Φρανκφούρτης το 1973 και ήταν το πρώτο αυτοκίνητο παραγωγής με υπερσυμπιεστή της BMW, καθώς και το πρώτο υπερτροφοδοτούμενο ευρωπαϊκό αυτοκίνητο παραγωγής. Το 2002 Turbo εκτός των πολλών εμφανισιακών αλλαγών στο αμάξωμα, χρησιμοποίησε έναν υπερσυμπιεστή KKK στον κινητήρα του 2002 tii με λόγο συμπίεσης 6,9: 1 για να αποφύγει την κρουστική καύση του κινητήρα (πειράκια).  Χρησιμοποιήθηκε μηχανική έγχυση καυσίμου Kugelfischer, με ενσωματωμένο χαρακτηριστικό εμπλουτισμού κατά την φάση υπερτροφοδότησης με μέγιστη απόδοση 170 ίππων στον ίδιο αριθμό στροφών (5.800) με αυτόν των ατμοσφαιρικών tii. Το 2002 Turbo παρουσιάστηκε λίγο πριν την πετρελαϊκή κρίση του 1973 και, ως αποτέλεσμα, μόλις 1.672 αντίτυπα κατασκευάστηκαν.

## 1802
thumb|right|BMW 1802 Touring hatchback.

Το 1802 παρουσιάστηκε το 1971 και ήταν διαθέσιμο είτε με το αρχικό αμάξωμα 2-πορτο sedan είτε με το 3-πορτο hatchback Touring που παρουσιάστηκε εκείνο το έτος. Η παραγωγή του μοντέλου Touring συνεχίστηκε μέχρι το 1974, με το 1802 σεντάν να τελειώνει την παραγωγή το επόμενο έτος.

## 1502
Το 1502, ένα οικονομικότερο μοντέλο με κινητήρα 1.573 κυβικών εκατοστών, ισχύος 75 ίππων DIN και χαμηλότερου επιπέδου εξοπλισμό παρουσιάστηκε το 1975. Αυτός ο κινητήρας ήταν κατά τα άλλα ίδιος με εκείνον του 1602 των 85 ίππων DIN εκτός της χαμηλότερης αναλογίας συμπίεσης 8,0: 1, ώστε να μπορεί να χρησιμοποιεί βενζίνη χαμηλότερων οκτανίων. Ενώ η υπόλοιπη Σειρά 02 αντικαταστάθηκε το 1975 από την Σειρά 3 E21, το 1502 διατηρήθηκε στην παραγωγή μέχρι το 1977, ως μια φθηνότερη εναλλακτική λύση.

## Ετήσιες μεταβολές
### 1971
Το 1971, η σειρά 02 υπέστη μια αλλαγή στην αισθητική, κοινώς ένα λίφτινγκ. Το 3-πορτο hatchback Touring στυλ αμαξώματος και το μοντέλο 1802 εισήχθησαν ως μέρος του facelift, και το 2002 ti αντικαταστάθηκε από το 2002 tii. Κάποιες άλλες αλλαγές, συμπεριλάμβαναν νέους προφυλακτήρες για όλα τα μοντέλα, πίνακα οργάνων 2 τμημάτων και νέα καθίσματα.

### 1973
Νέες αλλαγές στην εξωτερική εμφάνιση, συμπεριλαμβανομένων των αναθεωρημένων φώτων (εκτός από τα μοντέλα Touring και στις Ηνωμένες Πολιτείες, τα οποία διατηρούσαν στρογγυλά φώτα πίσω), το φινίρισμα της μπροστινής γρίλιας και των μπροστινών «νεφρών».

### 1975
Η έκδοση 1502 παρουσιάστηκε ως το βασικό μοντέλο.

## Ειδικά μοντέλα
### 2002 ti diana
Το 1970, με αφορμή τον γάμο του τότε πολύ επιτυχημένου εργοστασιακού οδηγού αγώνων της BMW Hubert Hahne με την ηθοποιό Diana Körner, κατασκευάστηκαν 12 μόλις αντίτυπα της ειδικής έκδοσης **«2002 ti diana»** σε 12 διαφορετικά χρώματα, με αλλαγές που περιλάμβαναν δύο διπλούς προβολείς προερχόμενους από την 2800 CS, μεταλλική συρόμενη οροφή, εσωτερικό με ηλεκτρικά εμπρός παράθυρα, ακριβό δέρμα και ξύλινες επενδύσεις, ειδικές για το μοντέλο ιταλικής κατασκευής ζάντες αλουμινίου και πολλές άλλες λεπτομέρειες αποκλειστικές σε αυτή την έκδοση.. Η τιμή αυτών των αυτοκινήτων (22 χιλιάδες γερμανικά μάρκα το 1971) ήταν υψηλότερη από αυτήν μιας 2800 CS. Τα  έχουν συνεχόμενους αριθμούς σασί και κατασκευάστηκαν από την Karosserie Baur. Πιστεύεται ότι σήμερα διατηρείται μόλις ένα αυθεντικό και επιβεβαιωμένο αντίτυπο της σειράς 2002 ti diana (τελευταία ενημέρωση : 2016). 

### 1602 Elektro
Για τους Ολυμπιακούς Αγώνες του 1972 στο Μόναχο, η BMW ανέπτυξε το όχημα «1602 Elektro». Δημιουργήθηκαν δύο ηλεκτροκίνητα αυτοκίνητα και χρησίμευαν ως όχημα υποστήριξης των αθλητών αντοχής και των μαραθωνοδρόμων κατά τη διάρκεια των αγώνων. Η συνολικού βάρους 350 κιλών συστοιχία 12 μπαταριών μολύβδου-οξέος (που βρίσκονται κάτω από το καπό) έδωσε μια εμβέλεια 30 χιλιομέτρων. 

## Συνολική παραγωγή

## Αγώνες
Η BMW 2002 αγωνίστηκε στη σειρά αγώνων Trans Am (TransAmerican) στη Βόρεια Αμερική στην κατηγορία κάτω των 2 λίτρων, αν και δεν γνώρισε επιτυχία, καθώς στην κατηγορία κυριάρχησαν η Alfa Romeo, η Porsche και η Datsun. Στη χρυσή εποχή των αγώνων Trans Am (1966-1972), η BMW κέρδισε μόνο δύο νίκες, στα σιρκουί Bryar και Bridgehampton το 1970.

Ο Hans Stuck και ο Clemens Schickentanz κέρδισαν το 1970 το 24-ωρο Nürburgring οδηγώντας ένα 2002.

Η BMW 2002 έχει χρησιμοποιηθεί από επαγγελματίες drifters, αν και σε αυτές τις καταστάσεις χρησιμοποιούνται μεγαλύτεροι και ισχυρότεροι κινητήρες που προέρχονται από πιο σύγχρονα αυτοκίνητα της BMW.

## Παραπομπές


## Εξωτερικοί σύνδεσμοι
* 

02 Σείρα
Κατηγορία:Αυτοκίνητα πολυτελείας
Κατηγορία:Αυτοκίνητα ράλλυ
Κατηγορία:Γερμανικά αυτοκίνητα